Reactori Tekee Hyvää - reactori
VUOROVAIKUTUSTAITOJA TAITEEN KEINOIN
Reactori vieraili Vamoksessa 28.–29.1.2014. Kuvassa starttivalmentajat Leni Pennanen ja Aino Nyyssönen.
Reactori Tekee Hyvää – projekti auttaa nuoria vuorovaikutustaitojen kohentamisessa ja antaa lisää valmiuksia jokapäiväiseen elämään. Heitä autetaan oivaltamaan vuorovaikutuksen haasteiden kautta omaa itseään, koska haasteet voi käyttää omana voimavarana ja tämän kautta lisätä ymmärrystä myös muita kohtaan.
Nuoret kohtaavat toisiaan ja myös muita, kuten aikuisia. Temperamenttien ja tilanteiden kirjo on laaja. Vuorovaikutus ei aina ole helppoa, mutta kuitenkin aina perimiltään samanlaista; kuuntelemista, kysymistä, kunnioitusta, sekä vastuuttamista ja vastuun ottoa. Taitoja voi opettaa ja opetella monella eri tavalla, yksi niistä on improvisaatioteatteri ja sen antamat mahdollisuudet.
Improvisaatioteatteri on keino kommunikoida ja kohdata. Se on väline, jolla voi opetella paljon elämästä ja ihmisten välisestä vuorovaikutuksesta. Improvisaatiossa ei voi tehdä mitään väärin, vaan aina voi kokea olevansa hyvä ja riittävä juuri sellaisena kuin on.
Teatteritaiteen ammattilaisten ydinosaamista on ihmisten välinen kohtaaminen, toisen impulssien ja viestien kuunteleminen, sekä niistä innostuminen ja reagointi. Näiden taitojen avulla ja suurella sydämellä rakennetut koulutukset ja työpajat ovat osoittautuneet palkitsevaksi, lempeäksi ja jopa iloiseksi tavaksi työstää vuorovaikutukseen liittyviä haasteita.
REACTORI TEKEE HYVÄÄ -projekti
Haluamme olla mukana nuorten hyvinvoinnin tukemisessa. Haluatko sinä?
1. Yritys voi tilata improvisaatioesityksen, koulutuksia tai työpajoja reactorilta ja halutessaan maksaa oman tilauksen päälle RTH –lisän, jolla mahdollistaa työpajojen toteutumisia nuorille.
2. Yritys voi suorittaa haluamansa summan projektiin käytettäväksi myös ilman tilattua esitystä tai koulutusta.
3. Yritys voi myös ehdottaa omaa kohdetta, minne haluaa antaa työpajan- tai koulutuksen lahjoituksena.
Kaikilla projektiin tarkoitetuilla varoilla ja reactorilaisten työpanoksella toteutetaan vuorovaikutustyöpajoja ja – koulutuksia nuoria auttavien tahojen organisaatioissa.
Soitellaan ja sähköpostaillaan, kerron mielelläni lisää ja kuulen yhtä mielelläni sinun ideasi ja toiveesi.
Terveisin, Inga